РЕПУБЛИКА СРПСКА

ОПШТИНА ШИПОВО

НАЧЕЛНИК

Број: 01-404-53/19.

Датум: 20.08.2019. године.

На основу члана 64. став (1) тачка б), и члана 70. ст. 1., 3. и 6. Закона о јавним набавкама („Сл. гласник БиХ“, број: 39/14), члана 67. Статута општине Шипово („Сл. гласник општине Шипово“, број: 12/17), у поступку јавне набавке: „Реконструкција система централног гријања у ЈУ ОШ „Раде Маријанац“ Стројице, Шипово“, Начелник Општине Шипово је донио

**ОДЛУКУ**

**о избору најповољнијег понуђача**

**Члан 1.**

Прихвата се Препорука Комисије за јавне набавке, број: 07-404-53/19 од 14.08.2019. године и Уговорза јавну набавку: „Реконструкција система централног гријања у ЈУ ОШ „Раде Маријанац“ Стројице, Шипово“, додјељује се понуђачу: „ТЕРМО-ВЕНТ“ д.о.о. Котор Варош, по цијени од: 48.900,00 КМ, без урачунатог ПДВ, као најбоље оцијењеном понуђачу.

**Члан 2.**

Приједлог уговора о набавци доставиће се на потпис изабраном понуђачу: „ТЕРМО-ВЕНТ“ д.о.о. Котор Варош, у року од 15 дана, рачунајући од дана када је понуђач обавијештен о избору најповољније понуде, под условом да на одлуку не буде уложена жалба.

**Члан 3.**

За извршење ове одлуке задужује се и овлашћује Одјељење за буџет, финансије и привреду и корисник донаторских средстава за предметну набавку ЈУ ОШ „Раде Маријанац“ Стројице, Шипово“.

**Члан 4.**

Ова одлука објавиће се на веб-страници Општине Шипово, истовремено с упућивањем понуђачима који су учествовали у поступку јавне набавке, сходно члану 70. став (6) Закона о јавним набавкама.

**Члан 5.**

Ова одлука ступа на снагу даном доношења и доставља се свим понуђачима који су учествовали у поступку јавне набавке, сходно члану 71. став (2) Закона о јавним набавкама.

**Образложење**

Поступак јавне набавке: „Реконструкција система централног гријања у ЈУ ОШ „Раде Маријанац“ Стројице, Шипово“, покренут је Одлуком о покретању поступка јавне набавке број 07-404-53/19 од 19.07.2019. године.

Јавна набавка је проведена путем конкурентског поступка набавке.

Процијењена оквирна вриједност јавне набавке, без ПДВ-а је 58.982,05 КМ.

Обавјештење о набавци број: 789-7-3-18-3-16/19 од 24.07.2019. године и 789-7-3-18-8-18/19 од 31.07.2019. године, објављено је на Порталу јавних набавки.

Тендерска документација је објављена на сајту Агенцује за јавне набавке БиХ и исту је преузело 6 потенцијалних понуђача.

Комисија за јавну набавку именована је Рјешењем број**:** 01-404-53/19 од 05.08.2019. године.

Комисија за јавну набавку доставила је Начелнику општине дана 20.08.2019. године

Записник о оцјени понуда и Препоруку за додјелу уговора.

У поступку по Записнику о оцјени понуда је утврђено је да је Комисија за јавну набавку благовремено и правилно извршила отварање понуда и оцјену приспјелих понуда, о чему је сачинила одговарајући записник, у којима је утврђено сљедеће:

- да је укупан број пристиглих понуда понуђача, четири: „Термомонтажа“ а.д. Бања Лука, „Енерготехника“ д.о.о. Добој, „Термал“ д.о.о. Јајце и „ТЕРМО-ВЕНТ“ д.о.о. Котор Варош;

- да су понуде благовремено запримљене;

- да су понуђачи: „Термомонтажа“ а.д. Бања Лука; „Енерготехника“ д.о.о. Добој и „ТЕРМО-ВЕНТ“ д.о.о. Котор Варош доставили доказе у складу са тендерском документацијом и да испуњавају услове прописане у истој, с тим да је Комисија утврдила да су наведени понуђачи направили одређене рачунске грешке у Обрасцу за цијену понуде и Обрасцу за понуду, након чега је Комисија извршила исправке наведених грешака и упутила понуђачима захтјев за сагласност за исправку грешака. Комисија је извршила исправке рачунских грешака, на основу чега се промијенио износ коначних понуда код понуђача, како слиједи:

- Понуда понуђача „Термомонтажа“ а.д. Бања Лука је исправљена са износа 64.432,20 КМ, на износ 63.571,50 КМ, без урачунатог ПДВ;

- Понуда понуђача „Енерготехника“ д.о.о. Добој је исправљена са износа 50.311,80 КМ, на износ 49.910,30 КМ, без урачунатог ПДВ;

- Понуда понуђача „ТЕРМО-ВЕНТ“ д.о.о. Котор Варош је исправљена са износа 53.380,50 КМ, на износ 53.590,50 КМ, без урачунатог ПДВ;

- да су дана 08-09.08.2019. године, понуђачи „Термомонтажа“ а.д. Бања Лука, „Енерготехника“ д.о.о. Добој и „ТЕРМО-ВЕНТ“ д.о.о. Котор Варош дали писмену сагласност на исправку рачунских грешака у Обрасцима за понуду и Обрасцима за цијену понуде;

- да је Комисија утврдила да понуда понуђача „Термал“ д.о.о. Јајце не испуњава услове из тендерске документације јиз разлога што Образац за цијену понуде није достављен у складу са тендерском документацијом. Наиме, уговорни орган је измјеном тендерске документације дана 01.08.2019. године извршио допуну у Обрасцу за цијену понуде на начин да је исти допунио са још једном ставком, за коју се морала дати понуда цијене, и при том је објавио пречишћен текст наведеног Обрасца за цијену понуде. Увидом у извјештај Агенције за јавне набавке БиХ комисија је утврдила да је именовани понуђач дана 01.08.2019. године преузео документацију којом су извршене измјене и допуне тендерске документације али Понуђач је уз понуду доставио Образац за цијену понуде који је био на снази прије објављивања наведене измјене тендерске документације, без понуђене цијене за ставку која је допуњена наведеном измјеном. Дакле, Комисија је утврдила да понуђач није доставио Образац за цијену понуде који је прописан тендерском документацијом, односно да је доставио доставио непотпуну понуду и да самим тим не испуњава услове тендерске документације у погледу потпуности попуне, те да понуђач не испуњава услове тендерске документације и у погледу квалификације тј. техничке и професионалне способности с обзиром да уз понуду није доставио као доказ потврду другог лица о уредно извршеном уговору, него је доставио своју властиту потврду и то за уговор који је предмет ове набавке. На основу предњег понуда понуђача „ТЕРМАЛ“ д.о.о. Јајце је искључена из даљег поступка набавке због неиспуњавања услова из тендерске документације;

- да понуде понуђача „Термомонтажа“ а.д. Бања Лука; „Енерготехника“ д.о.о. Добој и „ТЕРМО-ВЕНТ“ д.о.о. Котор Варош испуњавају услове тендерске документације и да су прихватљиве.

Понуде понуђача које испуњавају услове тендерске документације:

|  |  |  |
| --- | --- | --- |
| Назив / име понуђача | | Понуђена цијена (без ПДВ-а) |
|  | „Енерготехника“ д.о.о. Добој | 49.910,30 КМ |
|  | „ТЕРМО-ВЕНТ“ д.о.о. Котор Варош | 53.590,50 КМ |
|  | „Термомонтажа“ а.д. Бања Лука | 63.571,50 КМ |

Дана 14.08.2019. године је одржана Е-аукција у складу са Законом о јавним набавкама и подзаконским актима.

Ранг листа понуђача који испуњавају услове тендерске документације, након одржана Е-аукције:

|  |  |  |
| --- | --- | --- |
| Назив / име понуђача | | Понуђена цијена (без ПДВ-а) |
|  | „ТЕРМО-ВЕНТ“ д.о.о. Котор Варош | 48.900,00 КМ |
|  | „Енерготехника“ д.о.о. Добој | 48.950,00 КМ |
|  | „Термомонтажа“ а.д. Бања Лука | 63.571,50 КМ |

У поступку доношења ове одлуке посебно су цијењене чињенице да је Комисија, правилно и потпуно, извршила оцјену квалификованости понуђача те оцјену приспјелих понуде, прије и послије е-аукције, сходно критеријумима из тендерске документације.

У поступку оцјене проведеног поступка, руководилац уговорног органа није нашао разлоге, неправилности нити пропусте у раду, који би евентуално били основ за неприхватање препоруке Комисије за јавну набавку од 14.08.2019. године.

Наиме, у поступку је оцијењено да је Комисија у свему правилно поступила те да је приједлог избора најповољнијег понуђача извршен у складу са Законом о јавним набавкама, подзаконским актима и тендерском документацијом. Увидом у приложену документацију, неспорно је да је изабрани понуђач, „ТЕРМО-ВЕНТ“ д.о.о. Котор Варош, доставио понуду са најнижом цијеном која је се креће у оквиру процијењене вриједности набавке.

Изабрани понуђач, је изабран примјењујући критериј најниже цијене, која је понуђена у поступку Е-аукције, као у члану 1. ове одлуке.

Из наведених разлога, примјеном члана 64. става (1) тачка б), и члана 70. ст. 1., 3. и 6. Закона о јавним набавкама, одлучено је као у диспозитиву.

**ПОУКА О ПРАВНОМ ЛИЈЕКУ:**

Против ове одлуке може се изјавити жалба, најкасније у року од 5 (пет) дана од дана пријема ове одлуке.

М. П.

Доставити: Начелник:

1. Понуђачи; \_\_\_\_\_\_\_\_\_\_\_\_\_\_\_\_
2. ЈУ ОШ „Раде Маријанац“, Стројице, Шипово“ (Милан Ковач)
3. Уз материјал комисије;
4. Начелник;
5. Одјељење за буџет, финансије и привреду;
6. A/A.